EkBass/fiwiki-20250220-pages-articles huggingface dataset:
Toyota VZ -moottori

thumb|Toyota 5VZ-FE moottori Toyota VZ-moottorit ovat Japanilaisen Toyotan valmistamia bensiinikäyttöisiä 24-venttiilisiä V6-moottoreita. Iskutilavuudet ovat 2,0 ja 3,4 litran välillä ja koneissa käytetään SOHC ja DOHC venttiilikoneistoja. Mallisto toi tullessaan monia uudistuksia, kuten Elektroninen polttoaineen ruiskutus ja elektronisen moottorinohjauksen (ECU). DOHC sylinterinkannet olivat Yamahan suunnittelemia. Moottoreita on valmistettu vuodesta 1988 alkaen. ==1VZ-FE== 1VZ-FE on 2,0l (1992cc) versio moottorista. Sylinterin halkaisija on 78mm ja iskunpituus 69,5mm. Teho on 101kW (136hp) 6000rpm:llä ja vääntö 173Nm @4600rpm. Käyttökohteet: * 1988-1991 Toyota Camry Prominent VZV20 and VZV3x * 1988-1991 Toyota Vista ==2VZ-FE== 2VZ-FE on 2,5l (2507cc) versio moottorista. Sylinterin halkaisija on 87,5mm ja iskunpituus 69,5mm ja puristussuhde 9,0:1. Moottorin teho on 119 kW (159 hp) @5800 rpm ja vääntö 216 Nm @4600 rpm, moottorin maksimikierrokset on 6800rpm. Käyttökohteet: * 1988-1991 Toyota Camry * 1989-1991 Lexus ES 250 ==3VZ-E== 3VZ-E on 3,0l (2958cc) iskutilavuudeltaan ja VZ-sarjan ainoa SOHC moottori. Sylinterin halkaisija on 87,5mm ja iskunpituus 82mm. Esittelyn aikoihin maksimiteho oli 145hp, mutta myöhemmin 150hp (112kW) @4800rpm ja vääntö 244Nm @3400 rpm. Vaikka 3VZ-E ja 3VZ-FE ovat samaa sarjaa, niissä on hyvin vähän samoja osia. Käyttökohteet: * 1988-1995 Toyota 4Runner * 1988-1995 Toyota Hilux * 1992-1995 Toyota T100 ==3VZ-FE== 3VZ-FE on rakennettu 3VZ-E valurautalohkoisen moottorin pohjalta. Moottorissa on 24 venttiilinen DOHC alumiinikansi. Koska VZ moottorit oli alun perin tarkoitettu maasto- ja avolava-autoihin, ne ovat korkeita. Tämän vuoksi etuvetoiseen henkilöautoon moottori on asennettu tulipeltiä kohti 15 astetta kallelleen. Vuonna 1994 Toyotan 1MZ-FE syrjäytti 3VZ-FE moottorin yhdysvalloissa, muualla sitä käytettiin vuoteen 1996 asti. Moottorin teho on 185 hp (138 kW) @5800 rpm ja vääntö 265Nm@4600 rpm. Puristussuhde on 9,6:1. Käyttökohteet: * 1993-1996 Toyota Scepter, Japani * 1992-1993 Toyota Camry, USA * 1992-1996 Toyota Camry, Australia, Eurooppa * 1992-1996 Toyota Windom * 1992-1993 Lexus ES300, USA ==4VZ-FE== 4VZ-FE on 2,5 litrainen (2496cc) versio. Sylinterin halkaisija on 87,5mm ja iskunpituus 69,2mm. Moottorin teho on 173hp (129kW) @6000rpm. Puristussuhde on 9,6:1. Käyttökohteet: * 1992-1996 Toyota Camry Prominent, Japanissa * 1993-1996 Toyota Windom VCV11, Japanissa ==5VZ-FE== 5VZ-FE on 3,4 litrainen (3378cc) moottori joka korvasi mallin 3VZ-E. Sylinterin halkaisija on 93,5mm, iskunpituus 82mm ja puristussuhde 9,6:1. Moottorin teho on 190hp (142kW) @4800rpm ja vääntö 298Nm 3600:lla kierroksella minuutissa. Moottorissa on valurautainen lohko, alumiininen DOHC kansi ja alumiininen imusarja. Moottorissa käytetään öljynjäähdytintä. Käyttökohteet: * 1995–2004 Toyota Tacoma * 2000–2004 Toyota Tundra * 1995–1998 Toyota T-100 * 1996–2002 Toyota 4Runner * 1993–2004 Toyota Land Cruiser Prado * Toyota Granvia * 2000-2002, 2004 GAZ 3111 ==Lähteet== Luokka:Toyotan moottorit
Maija Kovaļevska

Maija Kovaļevska (s. 21. syyskuuta 1979 Riika) on latvialainen oopperalaulaja, äänialaltaan sopraano.Maija Kovalevska: Biography 1 Hän valmistui Latvian Jāzeps Vītols -musiikkiakatemiasta ja debytoi Don Giovannin esityksessä Donna Elviran roolissa Latvian kansallisoopperassa Riiassa vuonna 2003. Myöhemmin samana vuonna Kovaļevska esiintyi myös Siguldan kansainvälisillä oopperajuhlilla. Hän pääsi stipendin turvin Italiaan opiskelemaan Mirella Frenin johdolla. Vuonna 2004 hän voitti Latvian suuren musiikkipalkinnon.Maija Kovalevska: Biography 2 Sopraanon kansainvälinen ura käynnistyi vuonna 2006 Donna Elviran roolin esityksellä Veronassa ja Reggio Emiliassa. Samana vuonna hän esiintyi myös Mimìn roolissa La bohèmessa Palau de les Arts Reina Sofiassa ja voitti ensimmäisen palkinnon Plácido Domingon perustamassa Operalia- kilpailussa. Joulukuussa 2006 Kovaļevska esiintyi ensi kertaa Metropolitan- oopperassa jälleen Mimìn roolissa. Sittemmin hän on esiintynyt muun muassa San Franciscon oopperassa, Glyndebournen festivaalilla, Washingtonin kansallisoopperassa, Baijerin valtionoopperassa, Royal Opera Housessa, La Scalassa ja Wienin valtionoopperassa. Aiemmin mainittujen roolien lisäksi Kovaļevskan ohjelmistoon on kuulunut osia esimerkiksi oopperoissa Figaron häät, Carmen, Turandot ja Jevgeni Onegin. == Lähteet == Luokka:Latvialaiset oopperalaulajat Luokka:Sopraanot Luokka:Vuonna 1979 syntyneet Luokka:Elävät henkilöt
Etelä-Andros

Etelä-Andros on Bahaman hallintoalue Androksella. Se kattaa saaren eteläosan, joka on rikkonainen ja useiden vesistöjen halkoma. Koko alueen asutus on keskittynyt itärannalle, muun osan ollessa mangrovekasvillisuuden vallassa. Etelä-Andoksen asukasluku on 1 465. ==Lähteet== Luokka:Bahaman alueet
Etelä-Abaco

Etelä-Abaco on Bahaman hallintoalue Abacolla. Se kattaa Abacon harvaan asutuimman eteläosan sekä pienen naapurisaaren Castaway Cayn. Etelä-Abacon asukasluku on 1 867. ==Lähteet== Luokka:Bahaman alueet
Lucie Gascon

Lucie Géraldine Gascon (alun perin Fortin; s. 1. tammikuuta 1944 Normandin, Quebec) on kanadalainen harpisti ja säveltäjä. Hän alkoi 11-vuotiaana opiskella pianon- ja nokkahuilunsoittoa Céline Bussières’n johdolla. Conservatoire de musique du Québecissa hän opiskeli Dorothy Weldon Masellan johdolla harpunsoittoa vuosina 1962–1969. Conservatoire de musique du Québec à Montréalissa hän jatkoi opintojaan vuosina 1969–1972 saman opettajan johdolla. Vuosina 1973–1979 hän opiskeli siellä myös kamarimusiikkia Otto Joachimin sekä Arthur Garamin johdolla ja musiikin historiaa Andrée Desautelsin johdolla. Ulkomailla Gascon opiskeli Lily Laskinen johdolla Nizzassa 1975 ja Lucille Lawrencen johdolla New Yorkissa 1976–1977.Bourgoin, François: Lucie Gascon The Canadian Encyclopedia. Gasconille myönnettiin CMM:ssä kamarimusiikin deuxième prix vuonna 1979. Quebecin kulttuuriministeriön vuonna 1980 myöntämällä stipendillä Gascon lähti Pariisiin, jossa hän työskenteli taas Laskinen kanssa. Siellä hän myös tutustui kelttiharppuun Denise Mégevandin johdattamana. Palattuaan Marokkoon suuntautuneelta kiertueeltaan (1987) Gascon työskenteli afrikkalaisen kora-soittimen parissa. Gascon on kieränyt Kanadan lisäksi Meksikossa, Kolumbiassa, Martiniquella ja Afrikassa. Hän on esiintynyt resitaaleissa ja muiden muassa Trois-Rivièresin ja Sherbrooken sinfoniaorkesterien kanssa. Gascon alkoi myös järjestää workshop-koulutusta vuonna 1978. Hänen osallistumisessa lukuisiin radio- ja TV-lähetyksiin teki harpun tunnetummaksi ja arvostetummaksi laajan yleisön silmissä. Gascon on säveltänyt omia teoksia harpulle ja levyttänyt niitä. Hän kehitti musiikillisen korttipelin Anim-aux-sons, jota on levitetty kansainvälisesti. Levy-yhtiö Dorette on julkaissut Gasconin levytyksiä. == Lähteet == Luokka:Kanadalaiset harpistit Luokka:Kanadalaiset säveltäjät Luokka:Vuonna 1944 syntyneet Luokka:Elävät henkilöt
Money, Money, Money

”Money, Money, Money” on ruotsalaisen Abba-yhtyeen kappale vuonna 1976 julkaistulta albumilta Arrival. Se ilmestyi myös singlenä. Laulua pidetään esimerkkinä siitä, kuinka Abba kykeni yhdistämään eurooppalaisen kabareetradition vaikutteet anglosaksisiin rytmeihin ja tekemään kokonaisuudesta nykyaikaista popmusiikkia. Benny Anderssonin mielestä ”Money, Money, Money” on Arrival-albumin huippukohta. Kappaleen nimi oli jo työstövaiheessa ”Money, Money, Money”. Björn Ulvaeus oli kuitenkin sitä mieltä, että aiheesta oli tehty tarpeeksi lauluja, ja yritti kehittää siihen toisenlaiset sanat. Eräässä vaiheessa tuotos sai vaikutteita romanimusiikista, jolloin se nimettiin ”Gypsy Girliksi”. Ulvaeuksen mukaan se kuulosti kuitenkin hahmottomalta ja kömpelöltä, joten hän palasi alkuperäiseen nimeen – ”se yksinkertaisesti kuulosti parhaalta”. Kappaleen laulaa Anni-Frid Lyngstad. Kappaleen on levyttänyt suomeksi vuonna 1977 Vicky Rosti nimellä ”Rahaa, rahaa, rahaa”. == Listasijoitukset == Valtio Korkein sijoitus Listaviikot Nousu listalle Lähde 1\. 8 13.11.1976 1\. 18 1.11.1976 (Flanderi) 1. 13 20.11.1976 1\. 20 joulukuu 1976 1\. 22 22.11.1976 1\. tammikuu 1977 1\. 17 4.11.1976 1\. 8 19.11.1976 2\. 11 26.11.1976 2\. 19 viikko 46/1976 2\. 14 19.11.1976 3\. 12 20.11.1976 3\. 16 15.12.1976 7\. 4 tammikuu 1977 9\. 6 27.11.1976 16\. 4 14.5.1977 56\. 7 22.10.1977 == Kokoonpano == *Anni-Frid Lyngstad – laulu *Agnetha Fältskog – laulu *Benny Andersson – kosketinsoittimet *Anders Glenmark – kitara *Rutger Gunnarsson – bassokitara *Ola Brunkert – rummut Abba: Arrival-albumin CD-version kansilehden tiedot (Polar 549 953-2) == Lähteet == Luokka:Abban kappaleet Luokka:Vuoden 1976 kappaleet
Dedovitši

Dedovitši () on kaupunkityyppinen taajama Pihkovan alueen itäosissa Venäjällä. Se sijaitsee Dnosta etelään Novosokolnikiin vievän Venäjän rautateiden pääradan varrella; taajamassa on rautatieasema. Alueen pääkaupunki Pihkova sijaitsee linnuntietä noin 100 kilometrin etäisyydellä lännessä. Taajama on 14 692 asukkaan Dedovitšin piirin keskuspaikka, jossa asui 8 798 henkeä (2010). ==Lähteet== Luokka:Pihkovan alueen kaupunkityyppiset taajamat
Palkino

Palkino () on pieni kaupunkityyppinen taajama Venäjän Pihkovan alueella. Taajama sijaitsee noin 37 kilometriä alueen pääkaupunki Pihkovasta etelälounaaseen. Palkino on 8 826 asukkaan Palkinon piirin keskus, jossa asui 2 924 henkeä (2010). ==Lähteet== Luokka:Pihkovan alueen kaupunkityyppiset taajamat
Kunja

Kunja () on pieni kaupunkityyppinen taajama Pihkovan alueen kaakkoisosassa Venäjällä. Taajama sijaitsee Velikije Lukista itään kohti Moskovaa vievän Venäjän rautateiden pääradan varrella; taajamassa on rautatieasema. Velikije Lukiin on maanteitse noin 36 kilometrin matka, rautateitse hieman vähemmän. Taajama on 10 277 asukkaan Kunjan piirin keskuspaikka, jossa asui 3 127 henkeä (2010). ==Lähteet== Luokka:Pihkovan alueen kaupunkityyppiset taajamat
Usvjaty

Usvjaty () on pieni kaupunkityyppinen taajama Pihkovan alueen eteläosassa Venäjällä. Taajama sijaitsee Nevelstä kaakkoon vievän valtatien varrella, kahden järven äärellä. Neveliin on maanteitse 59 kilometriä. Taajama on 5 598 asukkaan Usvjatyn piirin keskus, jossa asui 2 961 henkeä (2010). ==Lähteet== Luokka:Pihkovan alueen kaupunkityyppiset taajamat
Bežanitsy

Bežanitsy () on kaupunkityyppinen taajama Pihkovan alueen itäosissa Venäjällä. Se sijaitsee Dnosta etelään Novosokolnikiin vievän Venäjän rautateiden pääradan varrella; taajamassa on rautatieasema. Etelässä sijaitsevaan Velikije Lukiin on maanteitse runsaan 90 kilometrin matka. Bežanitsyn kaupunkimainen taajama on 13 264 asukkaan Bežanitsyn piirin keskus. Keskustaajamassa oli 4 333 asukasta (2010). ==Lähteet== Luokka:Pihkovan alueen kaupunkityyppiset taajamat
Loknja

Loknja () on kaupunkityyppinen taajama Pihkovan alueen itäosissa Venäjällä. Se sijaitsee Dnosta etelään Novosokolnikiin vievän Venäjän rautateiden pääradan varrella; taajamassa on rautatieasema. Etelässä sijaitsevaan Velikije Lukiin on maanteitse noin 70 kilometrin matka; luoteessa olevaan Pihkovaan on noin 200 kilometriä. Loknjan kaupunkimainen taajama on 9 535 asukkaan Loknjan piirin keskus. Keskustaajamassa oli 3 872 asukasta (2010). ==Lähteet== Luokka:Pihkovan alueen kaupunkityyppiset taajamat
Reaching for the World

Reaching for the World on yhdysvaltalaisen Harold Melvin & the Blue Notes -soulyhtyeen studioalbumi vuodelta 1976. == Kappaleet == ; A-puoli 1\. Reaching for the World – 4:24 : (Derek Floyd) Simi Music Pub. Co. (BMI) 2\. Where There's a Will – There's a Way – 4:05 : (H. Melvin / M. & M. Steele) Hal-Mel Music Corp. (BMI) 3\. After You Love Me, Why Do You Leave Me – 4:42 : (H. J. Melvin / K. Gamble) Hal-Mel Music Corp. / Mighty Three Music (BMI) 4\. Sandman – 4:25 : (Hubert V. Yarborough) Hal-Mel Music Corp. (BMI) ; B-puoli 1\. Hostage Part 1 & 2 – 6:30 : (Hubert V. Yarborough) Hal-Mel Music Corp. (BMI) 2\. He Loves You And I Do Too – 3:37 : (Harold J. Melvin) Hal-Mel Music Corp. (BMI) 3\. Big Singing Star – 3:33 : (Harold J. Melvin) Hal-Mel Music Corp. (BMI) 4\. Stay Together – 5:00 : (J. Whitehead / G. McFadden / V. Carstarphen) : Mighty Three Music / Hal-Mel Music Corp. (BMI) == Tuotantotiedot == * Tuottaja: Harold Melvin (Million Dollar Records, Guardian) * Levy-yhtiö: ABC Records, Inc. (Los Angeles, CA 90048; New York, New York, 10019) * Äänityspaikka: Sigma Sound Studios, Philadelphia, Yhdysvallat * Äänittäjät: Jim Gallagher ja Art Stoppe * Apulaisäänittäjät: Peter Humphreys, Jeffrey Stewart, Carla Bandini ja Jim Dougherty * Art Direction: Frank Mulvey / Earl Klasky * Kansitaide: Stan Evenson == Lähteet == * Harold Melvin & the Blue Notes LP Reaching for the World (ABC Records AB 969) 1976 Luokka:Vuoden 1976 albumit Luokka:Yhdysvaltalaiset soulalbumit
Belgradin offensiivi

Belgradin offensiivi oli toisessa maailmansodassa puna-armeijan operaatio Bagrationiin liittynyt hyökkäys, jonka tarkoituksena oli vapauttaa Jugoslavia saksalaismiehityksestä. Neuvostoliiton joukkojen lisäksi taisteluun osallistuivat Jugoslavian partisaanit ja Bulgarian kansanarmeija. Jugoslaviaa puolustivat tuolloin Saksan Armeijaryhmä E:n ja Armeijaryhmä F:n joukot. Taistelu alkoi 14. syyskuuta ja päättyi 24. marraskuuta 1944. Pääkaupunki Belgrad vallattiin 20. lokakuuta ja Skopje 13. marraskuuta. Taistelun aikana saksalaisjoukkojen komentaja Wilhelm Schneckenburger kaatui. Taistelun seurauksena pääosa saksalaisjoukoista vetäytyi Jugoslaviasta, mutta Sarajevo ja Zagreb pysyivät miehitettyinä sodan loppuun saakka. thumb|left|250px|Kartta Neuvostoliiton offensiivista. Luokka:Operaatio Bagration Luokka:Belgradin historia
Suomen Marsalkka Mannerheimin 75-vuotispäivän muistokivi

Suomen Marsalkka Mannerheimin 75-vuotispäivän muistokivi paljastettiin Imatralla vuonna 1983. Mannerheim täytti 75 vuotta vuonna 1942. Muistokiven viivästymisen taustalla on se, että Adolf Hitler vieraili syntymäpäivillä. Kiven olemassaolo ei ole kovin yleisesti tiedossa.Ville Toijonen, Muistokivi viivästyi Hitlerin vuoksi, Yle.fi, Uutiset, viitattu 3.11.2013 Kiven nykyinen sijaintipaikka on Saimaanhovintien alkupäässä, jonne se siirrettiin 1994 muutaman sadan metrin päästä laajentuvalta teollisuusalueelta. Muistokiven hankkimisen taustalla on paikallinen kadettipiiri. Kiven valmisti ja lahjoitti paikallisille sotaveteraaneille paikallinen kiviliike vuonna 1983. Kiven äärellä pidetään vuosittain Mannerheimin syntymäpäivänä 4. kesäkuuta tilaisuus, jossa kiven tarina kerrotaan. ==Lähteet== Luokka:Suomen muistomerkit Luokka:Carl Gustaf Emil Mannerheim Luokka:Imatran rakennukset ja rakennelmat Luokka:Imatran kulttuuri
Artigas

Artigas on kaupunki Uruguayssa, Artigasin departementissa. Vuonna 2011 sen väkiluku oli 40 657. Kaupunki on jokisatama Cuareimin varrella harvaan asutulla alueella lähellä Brasilian rajaa. Se on perustettu vuonna 1852 nimellä San Eugenio, ja sen nimi muutettiin myöhemmin itsenäistymisen ajan kansallissankari José Gervasio Artigasin mukaan. == Lähteet == ==Aiheesta muualla== Luokka:Uruguayn kaupungit
Jouni Haatainen

Jouni Tapio Haatainen (s. 28. maaliskuuta 1976 Kuopio) on suomalainen keskimatkojen juoksija. Hän edustaa Jyväskylän Kenttäurheilijoita ja hänen valmentajanaan on vuodesta 2001 lähtien toiminut Susanna Parkkisenniemi. Kalevan kisoista Haatainen on voittanut hopeaa ja pronssia 800 metrin juoksussa. Lisäksi hän on saavuttanut ulkoratojen SM-kilpailuista hopeaa ja pronssia 4 × 400 metrin viestijuoksussa, kaksi pronssia 4 × 1 500 metrin viestijuoksussa sekä kultaa maastojuoksun joukkuekilpailussa. Sisäratojen SM- kilpailuista Haatainen on saavuttanut hopeaa ja pronssia 800 metrin juoksussa. == Lähteet == Luokka:Suomalaiset keskimatkojen juoksijat Luokka:Suomalaiset maastojuoksijat Luokka:Vuonna 1976 syntyneet Luokka:Elävät henkilöt
Katri Paananen

Katri Paananen (s. 28. maaliskuuta 1975) on suomalainen seitsenottelija. Hän edusti aktiiviurallaan Jyväskylän Kenttäurheilijoita ja häntä valmensi Eero Palola. SM-kilpailuissa Paananen saavutti seitsenottelun hopeaa vuonna 2001. Aktiiviuransa jälkeen Paananen on kilpaillut yleisurheilun veteraanisarjoissa ja edustanut vuodesta 2021 lähtien Keuruun Kisailijoita. == Lähteet == Luokka:Suomalaiset yleisurheilun moniottelijat Luokka:Vuonna 1975 syntyneet Luokka:Elävät henkilöt
Vallabhbhai Patel

Vallabhbhai Jhaverbhai Patel (; 31. lokakuuta 1875 – 15. joulukuuta 1950) oli intialainen itsenäisyystaistelija ja maan ensimmäinen sisäministeri. Patel teki elämäntyönsä Kongressipuolueessa. ==Lähteet== Luokka:Intian sisäministerit Luokka:Intian kongressipuolueen poliitikot Luokka:Vuonna 1875 syntyneet Luokka:Vuonna 1950 kuolleet
That’s Me

”That’s Me” on ruotsalaisen Abba-yhtyeen kappale, joka ilmestyi vuonna 1976 albumilla Arrival. Lisäksi Discomate-yhtiö julkaisi sen singlenä Japanissa, missä kappale nousi listan 75. sijalle. B-puoli oli ”Money, Money, Money”. Singlestä otettiin uusintapainos vuonna 1980. == Listasijoitukset == Valtio Korkein sijoitus Listaviikot Nousu listalle Lähde 75\. 15 25.7.1977 == Kokoonpano == *Anni-Frid Lyngstad – laulu *Agnetha Fältskog – laulu *Benny Andersson – kosketinsoittimet *Janne Schaffer – sähkökitara *Rutger Gunnarsson – bassokitara *Ola Brunkert – rummut Abba: Arrival-albumin CD-version kansilehden tiedot (Polar 549 953-2) == Lähteet == Luokka:Abban kappaleet Luokka:Vuoden 1976 kappaleet
Itä- Grand Bahama

Itä- Grand Bahama on yksi Bahaman hallintoalueista. Se on yksi Grand Bahaman saaren kolmesta alueesta ja sijaitsee saaren itäosassa. Hallintoalueen keskus on High Rock. ==Lähteet== Luokka:Bahaman alueet
Mercedes-Benz S-sarja (W116)

Mercedes-Benz W116 on ensimmäinen virallinen S-sarjan Mercedes-Benz-malli. 450SE-malli valittiin vuoden autoksi Euroopassa 1974. Sarjan edeltäjä oli vuosina 1965-1972 valmistettu Mercedes-Benz W108/W109 ja vuonna 1979 sen korvasi W126-sarja. == Yleistä == Mallia valmistettiin vuosina 1972–1980 yhteensä 473 035 kappaletta. Auto on suuri luksusluokan sedan ja se on ulkomitoiltaan edeltäjäänsä suurempi, mutta sisätiloiltaan samankokoinen. W116 on yksi ensimmäisistä autoista, jossa oli saatavilla lukkiutumattomat ABS- jarrut ja turbodieselmoottori. == Korimallit == Korisarja Tuotantovuodet Malli Moottori Moottori Moottori Valmistusmäärä Korisarja Tuotantovuodet Malli Tilavuus Malli Tyyppi Valmistusmäärä W116.020 09/1972 – 07/1980 280 S 2746 cm3 M110.922 R6 122 848 W116.024 09/1972 – 07/1980 280 SE 2746 cm3 M110.983 M110.985 02/1976 alkaen R6 150 593 V116.025 04/1974 – 05/1980 280 SEL 2746 cm3 M110.983 M110.985 02/1976 alkaen R6 7032 W116.028 08/1972 – 09/1980 350 SE 3499 cm3 M116.983 M116.985 01/1976 alkaen V8 51 100 V116.029 11/1973 – 06/1980 350 SEL 3499 cm3 M116.983 M116.985 01/1976 alkaen V8 4266 W116.032 12/1972 – 04/1980 450 SE 4520 cm3 M117.983 M117.986 11/1975 alkaen V8 41 604 V116.033 02/1973 – 06/1980 450 SEL 4520 cm3 M117.983 M117.986 11/1975 alkaen V8 59 578 V116.036 09/1975 – 05/1980 450 SEL 6.9 6834 cm3 M100.985 V8 7380 W116.120 05/1978 – 09/1980 300 SD (Vain Yhdysvalloissa ja Kanadassa) 3005 cm3 OM617.950 Turbodiesel R5 28 634 == Moottorit == Malleissa 280 SE:stä 450 SE:hen oli vuosina 1972–1974 käytössä Bosch D-Jetronic -polttoaineruiskutusjärjestelmä, joka vaihdettiin vuodesta 1975 alkaen K-Jetronic-järjestelmään. Samalla venttiilien säätö muuttui mekaanisesta hydrauliseksi. Autosta oli yksi kaasutinversio – 280, jossa oli Solex 4A1 -kaasutin. 300 SD oli saatavilla vain Yhdysvalloissa ja Kanadassa. 450 SEL 6.9: moottori pohjautui 600:n (W100) 6,3-litraiseen M100-versioon, jossa sylinterin halkaisijaa oli kasvatettu ja muutettu mekaaninen polttoaineruisku Boschin K-jetronic-ruiskujärjestelmään. Moottorissa oli kuivasumppuvoitelu. 6,8-litrainen V8-moottori on suurin eurooppalainen sarjatuotantomoottori, jota on käytetty siviiliautotuotannossa. == Lähteet == == Aiheesta muualla == S-sarja (W116) Luokka:1970-luvun autot
Brasilianiitti

Brasilianiitti on harvinainen fosfaattimieraali, jonka kemiallinen kaava on NaAl3(PO4)2(OH)4 == Esiintyminen == Nimi tulee siitä, että brasilianiittia löydettiin ensimmäisen kerran Brasiliasta. Tätä mineraalia on löytynyt myös Yhdysvalloista, Tšekin tasavallasta, Saksasta ja Kanadasta. Sitä löytyy savisista pegmatiittiesiintymistä, mistä todennäköisesti löytyy myös latsuliittia ja apatiittia. == Ulkoasu == Brasilianiitti on joko väritön tai se on keltainen tai kellanvihreä. Siinä on lasimainen kiilto. == Työstäminen == Hionnassa useimmiten käytetty menetelmä on viistehionta, mutta myös pyöröhiontaa voidaan käyttää. == Lähteet == == Aiheesta muualla == * Webmineral: Brazilianite Mineral Data * Mindat: Brazilianite * Handbook of Mineralogy: Brazilianite (pdf) Luokka:Fosfaattimineraalit Luokka:Korukivet
Länsi- Grand Bahama

Länsi- Grand Bahama on yksi Bahaman hallintoalueista. Se on yksi Grand Bahaman saaren kolmesta hallintoalueesta ja sijaitsee saaren länsiosassa. Alue ympäröi Freeportin kaupunkia. Freeportin läheisyyden vuoksi alueella on useita pikkukaupunkeja. Alueen hallinnollinen keskus sijaitsee Eight Mile Rockissa. Länsi- Grand Bahaman hallinto on jaettu kunnallisesti neljään osaan: West End, Itäinen Eight Mile Rock, Läntinen Eight Mile Rock ja Pinder's Point. Luokka:Bahaman alueet
Turkubus

Turkubus, viralliselta nimeltään Lehtisen Linja Oy, on turkulainen linja- autoyritys. ==Historia== Paattisilla alkoi linja-autoliikenne vuonna 1923. Tuolloin liikennelupa oli Niilo Sipilän, mutta vuonna 1927 hän luopui siitä. Maatalon renki Lauri Lehtinen, joka oli kiinnostunut autoista, lähetti liikennelupa-anomuksen läänin maaherralle 24.10.1927. Kun rahoitus oli saatu järjestettyä, hän aloitti liikenteen Paattisilta Turkuun 4. marraskuuta 12-paikkaisella Chevroletilla. Seuraavana vuonna talollisen poika Iivari Laakso sai myös liikenneluvan Paattisilta Turkuun. Molemmat lähtivät Paattisilta Turkuun arkipäivisin klo 7.00 ja takaisin Turusta klo 15.00. Lopulta Laakso ja Lehtinen alkoivat liikennöidä yhdessä. Molemmilla oli yksi päivittäinen vuoro Turkuun ja takaisin. Vuonna 1939 Laakso ja Lehtinen ostivat yhteisen Autokori Oy:n korittaman Volvon. Seuraava auto ostettiin 1947, tällä kertaa Volvo Nummelan korilla. 1950 hankittiin Citroën ja Leyland seuraavana vuonna. Vuonna 1955 Laakso & Lehtinen sai liikenneluvan kolmelle linja-autolle linjalle Turku-Maarian ylikäytävä-Auvaismäki. Lauri Lehtinen kuoli 1956, jolloin yrityksen johtoon astui Iivari Laakso ja Lauri Lehtisen pojat, Untamo ja Taito Lehtinen. Avoin yhtymä Laakso & Lehtinen perustettiin 1962. Kun Paattisten kunta liitettiin Turkuun vuonna 1973, vanhat liikenneluvat säilyivät vuoteen 1976. Laakso & Lehtinen päätti liittyä TLO:hon. Iivari Laakso kuoli 1976 ja merkittävä osa yrityksestä siirtyi Lehtisen suvulle. Yrityksen johtajaksi siirtyi Untamo Lehtinen. 1984 Lehtiselle myönnettiin lupa liikennöidä Moisioon. Samana vuonna Iivari Laakson perikunta myi yrityksen loput osuudet Lehtisille. Yrityksen nimi muuttui Linja-autoyhtiö Lehtiseksi vuonna 1985 ja se toimi avoimena yhtiönä. Vuonna 1990 yhtiömuoto muuttui osakeyhtiöksi ja nimeksi tuli Lehtisen Linja Oy. Toimitusjohtajaksi nimettiin Taito Lehtisen poika, Jari Lehtinen. Vuonna 1999 otettiin käyttöön aputoiminimi Turkubus. ==Kalusto== * Scania CL 94 Omnilink vm. 2005 (2 kpl) * Volvo 8700LE vm. 2002 * Volvo 8700LE vm. 2003 * Volvo 9700S vm. 2003 (2 kpl) * Scania L94 Vest Center LE vm. 2004 (3 kpl) * Scania L94 Vest Center L vm. 2005 (2 kpl) * Volvo B10BLE Lahti 402 vm. 2000 * Scania K360 Lahti Omniexpress 340 vm. 2010 ja 2011 (2 kpl) * Iveco Daily vm. 2004 * Volvo B10BLE Carrus Vega L vm. 2001 * Scania L94 Lahti 402 vm 1999 (3 kpl) * Scania L94 Berkhof Radial vm. 1998 * Mercedes-Benz Sprinter vm. 2012 * Iveco Rosero vm. 2013 * Scania K310 Kiitokori Omnistar vm. 2006 * Mercedes-Benz Vito vm. 2005 ==Lähteet== * Yrityksen kotisivut === Viitteet === ==Aiheesta muualla== * Kuvia Lehtisen Linjan busseista Bussidata-sivustolla Luokka:Suomalaiset linja-autoyhtiöt Luokka:Turun liikenne
Tiarajudens

Tiarajudens (nimen merkitys: ”Tiarajú-alueen hammas”) on sukupuuttoon kuollut Anomodontia-ryhmään kuuluva permikautinen terapsidisuku. Siihen kuulu yksi tunnettu laji Tiarajudens eccentricus (lajinimi viittaa hampaiden erikoisuuteen). Tiarajudens oli kasvinsyöjä, joka eli nykyisen Etelä-Amerikan alueella, Brasiliassa noin 260 miljoonaa vuotta sitten. Tiarajudensilla oli hyvin suuret ja ”sapelimaiset” kulmahampaat. Sillä oli kuitenkin muuten kasvinsyöjälle tyypilliset hampaat kuten kasvien leikkaamiseen soveltuvat etuhampaat ja suuret poskihampaat. Tämä terapsidi saattoi käyttää kulmahampaitaan petojen pelotteluun tai lajinsisäisessä kilpailussa. T. eccentricus on yksi osoitus siitä, että nisäkkäiden varhaisilla sukulaisilla oli jo monenlaisia erikoistuneita hampaistoja. Ennen T. eccentricusin löytymistä ”sapelihampaisia” kasvinsyöjiä oli tunnettu vai kenotsooiselta maailmankaudelta.Dental Occlusion in a 260-Million-Year-Old Therapsid with Saber Canines from the Permian of Brazil Science 25. maaliskuuta 2011: Vol. 331 no. 6024 pp. 1603-1605 On Dental Occlusion and Saber Teeth Science 25. maaliskuuta 2011: Vol. 331 no. 6024 pp. 1525-1528 Odd Saber-Toothed Beast Discovered—Preyed on ... Plants? National Geographic Daily News (viitattu 3. 11. 2013) ==Fylogenia== Cisneros et al., 2011: ==Lähteet== Luokka:Anomodontia
Mercedes-Benz S-sarja (W222)

Mercedes-Benz W222 on Mercedes-Benz S-sarjan kuudennen sukupolven malli, jota valmistettiin vuosina 2013–2020. Se korvasi edeltäneen W221-mallin ja seuraajaksi tuli W223. == Mercedes-Benz W222 (2013–2020) == Mercedes-Benz W222 esiteltiin Hampurissa toukokuussa 2013. CL-sarjan korvannut S-sarjan coupé (C217) esiteltiin Geneven autonäyttelyssä maaliskuussa 2014. Frankfurtin autonäyttelyssä syyskuussa 2015 esiteltiin kangaskattoinen cabriolet (A217). vasen|pienoiskuva|Mercedes-Benz S-sarjan Cabriolet (A217). Shanghain autonäyttelyssä huhtikuussa 2017 esiteltiin kasvojenkohotuksen kokenut malli. Ulkoiset muutokset olivat melko pieniä ja kohdistuivat ajovaloihin, etupuskuriin ja etusäleikköön. Sisällä näkyvin uudistus oli uusi ohjauspyörä. == Lähteet == == Aiheesta muualla == S-sarja (W222) Luokka:F-segmentin autot Luokka:2010-luvun autot Luokka:2020-luvun autot
Rush Hour (peli)

thumb|Peliä: keskellä punainen auto joka täytyy muita autoja eteen tai taakse liikuttamalla pois.Rush Hour on Thinkfunin tekemä pulmapeli, joka julkaistiin vuonna 1996. Pelissä pitää saada punainen auto pois pelilaudalta liikuttamalla erivärisiä autoja punaisen auton tieltä. Pelissä on 40 erilaista tasoa. Luokka:Logiikkapelit
Dušan Lajović

Dušan Lajović (s. 30. kesäkuuta 1990 Belgrad) on serbialainen tennispelaaja. Hän on ollut parhaimmillaan kaksinpelissä ATP-listan sijalla 23 huhtikuussa 2019. Lajović edusti Serbiaa ensimmäisen kerran Davis Cupissa vuonna 2012. == Lähteet == == Aiheesta muualla == * * Luokka:Serbialaiset tennispelaajat Luokka:Vuonna 1990 syntyneet Luokka:Elävät henkilöt
Italianhauki

Italianhauki (Esox cisalpinus) on Italian pohjois- ja keskiosissa elävä hauen sukuinen kalalaji. Se muistuttaa läheisesti laajalle Euroopassa, Aasiassa ja Pohjois-Amerikassa levinnyttä ja Suomessakin esiintyvää haukea (Esox lucius), mutta eroaa siitä mm. suomujen lukumäärässä, joka kylkiviivaa pitkin laskettuna on pienempi kuin hauella. Kalan väritys on hyvin vaihteleva, siinä voi esiintyä pitkittäis-, poikittais- tai vinoraidoitusta tai haaroittuvaa kuviointia, muttei yleensä hauelle tyypillisiä pyöreähköjä laikkuja. Italianhauki elää samanlaisissa ympäristöissä kuin hauki. Se voi kasvaa metrin mittaiseksi. Koiraat tulevat sukukypsiksi vuoden iässä, naaraat kaksivuotiaina. Kutu tapahtuu Keski-Italiassa helmi-maaliskuussa, Pohjois- Italiassa maalis-huhtikuussa. Laji erotettiin hauesta omaksi lajikseen tieteellisesti vuonna 2011. Kaksi eri tutkijaryhmää nimesi sen itsenäisesti lähes samaan aikaan. Biancon ja Delmastron julkaisu ilmestyi näistä vähän aiemmin, joten heidän antamallaan nimellä Esox cisalpinus Bianco & Delmastro, 2011, on etusija, ja Lucentinin tutkijaryhmän antama nimi Esox flaviae Lucentini ym., 2011, on sen nuorempi synonyymi. == Lähteet == * Bianco, P. G. & Delmastro, G. B. (2011): Recenti novità tassonomiche riguardanti i pesci d’acqua dolce autoctoni in Italia e descrizione di una nuova specie di luccio. Researches on Wildlife Conservation (IGF publ.), 2 (suppl.): 1–13. PDF * Lucentini, L., Puletti, M.E., Ricciolini, C., Gigliarelli, L., Fontaneto, D., Lanfaloni, L., Bilò, F., Natali, M. & Panara, F. (2011): Molecular and Phenotypic Evidence of a New Species of Genus Esox (Esocidae, Esociformes, Actinopterygii): The Southern Pike, Esox flaviae. PLoS ONE, 6 (12): 1–14. PDF * Luokka:Hauet Luokka:Uhanalaiset kalat
Neliö (typografia)

Neliö tarkoittaa typografiassa kirjaintyypin koon levyistä ja korkuista alaa. Esimerkiksi 11 pisteen kokoisessa tekstissä neliön koko on 11 × 11 pistettä. Neliötä käytetään muun muassa erilaisten välilyöntien leveyden määrittelyyn. Neliöstä käytetään englanniksi ja toisinaan myös suomeksi nimeä em. Nimitys juontaa juurensa neliön perinteiseen määritelmään: se oli tapana määritellä samankokoiseksi kuin käytettävän kirjaintyypin M-kirjain. ==Lähteet== Luokka:Typografia
Arkkuinsuo

Arkkuinsuo on Punkalaitumen eteläosassa sijaitseva suo, jossa on turvetuotantoa. Suon pinta-ala on 461 hehtaaria ja sen turpeen keskisyvyys on 3,5 metriä, syvimmillään turvetta on 6,4 metriä. Yli 1 metrin syvyistä turvekerrostumaa on 310 ha ja yli 2 metrin syvyistä 275 ha. Suon korkeus on 86–92 metriä meren pinnan yläpuolella. Suon pinta kallistuu pohjoiseen ja koilliseen. Vedet suosta laskevat Palojokeen ja Loimijokeen. Geologisentutkimuslaitoksen selvityksen mukaan suo sopii parhaiten polttoturpeen nostoon. Vallitsevana suotyyppinä on tupasvillaräme, rahkaräme ja isovarpuräme. Turvevaranto on puoliksi rahka- ja saraturvetta. Suo ojitettiin vuonna 1975 ja turvetuotanto alkoi 1977. Suon kokonaisturvemäärä on 11,38 miljoonaa m³. Vapo nostaa alueelta poltto-, jyrsin- ja palaturvetta. Yhtiö on vuokrannut alueen turvetuotantoon. Tuotantoalueen laajuus oli vuonna 2001 260,7 ha ja supistui vuoteen 2004 mennessä 141,1 ha. Vuosittainen tuotantomäärä oli vuosina 1999-2001 104 000-218 800 m³. Toiminta päättyy nykyisellä alueella vuonna 2015, mutta jatkuu laajennusalueella vuoteen 2030. == Lähteet == == Aiheesta muualla == Kansalaisen karttapaikka.fi Luokka:Turvetuotantosuot Luokka:Suomen suot Luokka:Punkalaitumen luonto
Valaantäit

Valaantäit (Cyamidae) ovat pieniä, valaiden ulkoloisina eläviä äyriäisiä. Valaantäit kuuluvat katkojen lahkoon, mutteivät juurikaan ulkonäöltään muistuta muita, vapaana uivia katkoja. Ravinnokseen ne kalvavat valaiden ihoa suuosillaan, joissa on sukasia ja hampaita. Niillä on raajoissa koukkupäiset kynnet.WSOY Iso tietosanakirja 10, s. 88, WSOY 1997 ISBN 951-0-20163-4 == Lähteet == * === Viitteet === Luokka:Katkat
Fed Cup 2013

Fed Cup 2013 oli 51. naisten maajoukkueiden välinen tennisturnaus. Fed Cupin maailmanlohkossa pelasi kahdeksan joukkuetta. Loppuottelu pelattiin 2.–3. marraskuuta Italian ja Venäjän kesken. Italia voitti Fed Cupin päihittäessään loppuottelussa Venäjän. == Maailmanlohko == Osallistuneet joukkueet Osallistuneet joukkueet Osallistuneet joukkueet Osallistuneet joukkueet === Kaavio === == Lähteet == * === Viitteet === Luokka:Fed Cup Luokka:Vuoden 2013 tennis
Valakit

Valakit on Valakian romanialaisista käytetty nimitys, mutta toisinaan myös yleensä romanialaisista. Lisäksi heihin kuuluvat Pohjois-Makedonian, Albanian ja Kreikan aromanialaiset eli aromuunit.WSOY Iso tietosanakirja 10, s. 89, WSOY 1997 ISBN 951-0-20163-4 == Lähteet == == Aiheesta muualla == * Wallachians (Vlachs; волохи; volokhy) (encyclopediaofukraine.com) Luokka:Albanian etniset ryhmät Luokka:Kreikan etniset ryhmät Luokka:Pohjois- Makedonian etniset ryhmät Luokka:Romanian etniset ryhmät
Tarantellasumu

Tarantellasumu (tunnetaan myös nimillä NGC 2070 ja 30 Doradus) on Kultakalan tähdistön suunnalla sijaitseva suuri ja kirkas emissiosumu. Se on osa Suurta Magellanin pilveä. Tarantellasumu sijaitsee noin 170 000 valovuoden päässä Maasta. Se on suurin tunnettu emissiosumu ja halkaisijaltaan yli 1 000 valovuotta. Tarantellasumun massa vastaa noin puolta miljoonaa Auringon massaa. Tarantellasumu on erittäin kirkas kohde ja suuresta etäisyydestään huolimatta nähtävissä ilman teleskooppia pimeinä öinä. Sen näennäinen kirkkaus on 8. == Tutkimuksen historia == Tarantellasumun löysi Nicolas Louis de Lacaille vuonna 1751. Aluksi se luokiteltiin tähdeksi ja sai nimen 30 Doradus, mutta 5. joulukuuta 1751 Lacaille tunnisti kohteen sumuksi. Nimensä Tarantellasumu sai siitä, että sen kirkkaimmat osat muistuttavat jonkin verran hämähäkin jalkoja. == Lähteet == == Aiheesta muualla == *
Difluorietikkahappo

Difluorietikkahappo (C2H2O2F2) on karboksyylihappo ja etikkahapon fluorattu johdannainen. ==Ominaisuudet ja valmistus== Difluorietikkahappo on huoneenlämpötilassa väritöntä nestettä. Yhdiste liukenee hyvin veteen ja moniin orgaanisiin liuottimiin kuten etanoliin, dietyylieetteriin ja asetoniin. Difluorietikkahappo on keskivahva happo ja sen happovakion arvo on 4,6·10−2 mol/dm3.Arthur J. Elliott: Fluorinated Acetic Acids, Kirk-Othmer Encyclopedia of Chemical Technology, John Wiley & Sons, New York, 2000. Viitattu 3.11.2013 Difluorietikkahappo on vahvempi happo kuin etikkahappo johtuen elektronegatiivisen fluoriatomin aiheuttamasta induktiivisesta efektistä. Difluorietikkahapon reaktiot ovat karboksyylihapoille tyypillisiä. Alkoholien kanssa se reagoi happokatalyytin läsnä ollessa muodostaen difluoriasetaattiestereitä. Yhdiste voidaan myös kloorata tai bromata, jolloin tuotteena saadaan klooridifluorietikkahappoa tai bromidifluorietikkahappoa. Difluorietikkahapon synteesiin on useita menetelmiä. Käytettyjä ovat muun muassa tetrafluorieteenin ja ammoniakin reaktiotuotteen hydrolyysi, dietyyliamiinin ja tetrafluorieteenin reaktiotuotteena muodostuvan amidin hydrolyysi ja 1,1-dikloori-3,3-difluori-1-propeenin hapetus kaliumpermanganaatin avulla. ==Lähteet== == Aiheesta muualla == *Difluorietikkahapon käyttöturvallisuustiedote, Sigma Aldrich, viitattu 18.1.2015. Luokka:Karboksyylihapot Luokka:Organohalidit Luokka:Fluoriyhdisteet
Waldenströmin makroglobulinemia

Waldenströmin tauti eli Waldenströmin makroglobulinemia eli plasmasoluinen imusolmukesyöpä on ruotsalaisen lääkärin Jan Waldenströmin mukaan nimetty sairaus, jossa jotkut luuytimen solut muodostavat runsaasti makroglobuliinia. Se aiheuttaa iholle pieniä verenpurkaumia, lasko kohoaa korkealle, ja potilaalla on hyperviskositeettioireita, jotka aiheutuvat veren sitkeydestä. Hoitona on plasman vaihto ja sytostaatit.WSOY Iso tietosanakirja 10, s. 91, WSOY 1997 ISBN 951-0-20163-4 Ranskan presidentti Georges Pompidou kuoli vuonna 1974 virassaan 62-vuotiaana Waldenströmin tautiin. == Lähteet == Luokka:Syöpätaudit Luokka:Verisairaudet
WASP-17b

{{Eksoplaneetta | nimi = WASP-17b | kuva = Exoplanet Comparison WASP-17 b.png | kuvateksti = WASP-17b ja Jupiter kokovertailussa | kuvakoko = 300px | löytöpäivä = 11. elokuuta 2009 | löytäjät = Anderson et al. | löytötapa = Ylikulkumenetelmä | tähden nimi = WASP-17 | etäisyys auringosta = | tähden massa = 1,2 M☉ | tähden spektriluokka = F4 | tähden metallipitoisuus = -0,19 | tähden ikä = 3 Gyr | isoakselin puolikas = 0,052 | eksentrisyys = 0,028 | kiertoaika = 3,735 | kiertoaika vuotta = | inklinaatio = 86,83 | massa = 0,486 | massa maa = 154 | säde = 1,991 | säde maa = | tiheys = 80−190 }} WASP-17b on eksoplaneetta, joka löydettiin 11. elokuuta 2009. Se kiertää keltavalkoista F-tyypin pääsarjan tähteä WASP-17 Skorpionin tähdistön suunnalla. Se oli ensimmäinen eksoplaneetta, jonka havaittiin kiertävän tähteään retrogradisella radalla (tähden pyörimissuuntaa vastaan). Myös planeetan tiheys on poikkeavan alhainen: vain 6−14 % Jupiterin tiheydestä (0,08−0,19 g/cm3). Planeetta kiertää emotähteään 0,052 AU:n etäisyydellä, ja sen kiertoaika on noin 4 päivää. Planeetan massa vastaa noin 0,486 Jupiterin massaa. Planeetta on siis niin sanottu emotähteään lähellä kiertävä kuuma jupiter. == Lähteet == == Aiheesta muualla == Luokka:Eksoplaneetat Luokka:Jättiläisplaneetat Luokka:Kuumat jupiterit
Valkamapää

Valkamapää () on tunturi Enontekiöllä. Se sijaitsee 40 kilometriä Peltovuoman pohjoispuolella. Sen korkeus on 603 metriä. == Lähteet == Luokka:Enontekiön tunturit
Khammam

Khammam () on Intiassa Telanganan osavaltiossa sijaitsevan Khammamin piirikunnan pääkaupunki. Vuonna 2011 kaupunkialueella asui 262 309 henkeä. pienoiskuva|Khammamin linnakkeen rakennustyöt aloitettiin noin vuonna 950. == Lähteet == == Aiheesta muualla == Luokka:Telanganan kaupungit
Soffi Schønning

Soffi Schønning (1895–1994) oli norjalainen oopperalaulaja, äänialaltaan sopraano. Hän debytoi vuonna 1924. Hän esiintyi muun muassa Ruotsin kuninkaallisessa oopperassa, Covent Gardenissa, Glyndebournen festivaalilla ja Nationaltheateretissa. Hänen rooliensa joukossa olivat Gilda (Rigoletto), Olympia (Hoffmannin kertomukset), Musette (La bohème), Yön kuningatar (Taikahuilu) ja Lakmén nimirooli. Vuonna 1940 Schønning esiintyi Arne Eggenin Olav Liljekransin kantaesityksessä.Norsk musikkhistorisk arkiv: SOFFI SCHØNNING (1895-1994) Schønning syntyi Kabelvågissa, Lofooteilla. Hän opiskeli Borghild Langaardin johdolla Norjassa ja Louisa Cappianin johdolla Englannissa. Schønning piti monia konsertteja baritoni Waldemar Johnsenin kanssa. Toisen maailmansodan aikana Schønning oli Lontoossa. Hän meni naimisiin Jonas Schanche Jonasenin kanssa, ja pariskunta muutti Sandnesiin vuonna 1945. Sittemmin Schønning toimi laulunopettajana Stavangerissa 80-vuotiaaksi asti. Hän piti jäähyväiskonserttinsa 29. tammikuuta 1956 Lars Mælandin johtaman Sandnesin sinfoniaorkesterin kanssa.Norwegian Institute of Recorded Sound: Advent Calendar 2012 - December 22nd - Soffi Schønning == Lähteet == Luokka:Norjalaiset oopperalaulajat Luokka:Sopraanot Luokka:Vuonna 1895 syntyneet Luokka:Vuonna 1994 kuolleet
Machilipatnam

Machilipatnam (), joka tunnettiin brittiläisen vallan aikana myös nimellä Masulipatnam ja kansanperinteessä nimellä Bandar, on Intiassa Andhra Pradeshin osavaltiossa sijaitsevan Krishnan piirikunnan pääkaupunki. Vuonna 2011 kaupungissa asui 170 008 henkeä. pienoiskuva|Koneru Center, Machilipatnamin liikekeskus. == Lähteet == == Aiheesta muualla == Luokka:Andhra Pradeshin kaupungit
Mahbubnagar

Mahbubnagar, joka tunnetaan myös nimellä Palamoor, on Intiassa Telanganan osavaltiossa sijaitsevan Mahbubnagarin piirikunnan pääkaupunki. Vuonna 2011 kaupunkialueella asui 210 143 henkeä. Kuva:Mahabubnagar Railway Station.JPG|Mahbubnagarin rautatieasema. Kuva:Pillalamari.JPG|Mahbubnagarin lähistöllä sijaitsee 700-vuotias banianpuu. == Lähteet == == Aiheesta muualla == Luokka:Telanganan kaupungit
Jacob Endregaard

Jacob Endregaard (1881 Bergen – 1984) oli norjalainen oopperalaulaja, äänialaltaan baritoni. Hän oli yksi varhaisimmista levytyksiä tehneistä laulajista maassaan. Endregaard opiskeli useiden norjalaisten laulajien tavoin John Forsellin johdolla Tukholmassa. Hän debytoi Kristianiassa vuonna 1901. Hän esiintyi Kansallisteatterissa, jossa hän tulkitsi muiden muassa seuraavat roolit: Scarpia (Tosca), Escamillo (Carmen), Amonasro (Aida), Jago (Otello) ja Jevgeni Onegin.Norwegian Institute of Recorded Sound: December 4th - Jacob Endregaard Endregaard saavutti 103 vuoden iän ja oli siten vielä elossa, kun CD-levyt tulivat saataville. == Lähteet == Luokka:Norjalaiset oopperalaulajat Luokka:Baritonit Luokka:Vuonna 1881 syntyneet Luokka:Vuonna 1984 kuolleet Luokka:Yli satavuotiaiksi eläneet norjalaiset
Puškinskije Gory

Puškinskije Gory () on kaupunkityyppinen taajama Pihkovan alueen keskiosassa Venäjällä. Puškinskije Goryn kaupunkimainen taajama on 9 253 asukkaan Puškinskije Goryn piirin keskus. Enemmistö piirin väestöstä eli 5 222 henkeä asui keskustaajamassa (2010). Piirin länsiosan kautta kulkee Pietarista Pihkovan ja Ostrovin kautta Valko-Venäjän rajalle johtava M20-valtatie (osa eurooppatieyhteyttä ), josta erkanee maantie Puškinskije Goryyn. Maanteitse Pihkovaan on 118 kilometriä. Puškinskije Goryn tunnetuimpia nähtävyyksiä on kirjailija Aleksandr Puškinille omistettu, kaupunkityyppiseen taajamaan ja sen ulkopuolelle ulottuva Mihailovskojen museoalue (). Taajaman luostarialueella on kansalliskirjailijan Puškinin hauta. Kuva:PushkinGory asv2018-07 img24 Svyatogorsky Monastery.jpg|Luostarin kirkkoa (1569). Kuva:PushkinGory asv2018-07 img18 Svyatogorsky Monastery.jpg|Aleksandr Puškinin hauta Puškinskije Goryssa. Kuva:RIAN archive 725944 wreaths laid to the tomb of A.Pushkin in Svyatogorsk Monastery.jpg| Kukkia Puškinin haudalle runoilijapäivien yhteydessä 1967. Kuva:Mikhailovskoye in Whinter.jpg|Mihailovskojen taloa talvella. ==Lähteet== ==Aiheesta muualla== *Mihailovskojen museoalueen sivusto Luokka:Pihkovan alueen kaupunkityyppiset taajamat
Krasnogorodsk

Krasnogorodsk () on kaupunkityyppinen taajama Pihkovan alueen länsiosassa Venäjällä. Krasnogorodskin kaupunkimainen taajama on 7 328 asukkaan Krasnogorodskin piirin keskus, joka sijaitsee Sinjajan varrella. Runsas puolet piirin väestöstä, 3 870 henkeä, asui keskustaajamassa (2010). Piirin itäpuolelta kulkee Pietarista Pihkovan ja Ostrovin kautta Valko-Venäjän rajalle johtava M20-valtatie (osa eurooppatieyhteyttä ), josta erkanee paikallistie Krasnogorodskiin. Maanteitse Pihkovaan on noin 130 kilometriä. ==Lähteet== Luokka:Pihkovan alueen kaupunkityyppiset taajamat Luokka:Krasnogorodskin piiri
Sangareddi

Sangareddi () on Intiassa Telanganan osavaltiossa sijaitsevan Medakin piirikunnan pääkaupunki. Vuonna 2001 kaupungissa asui 57 113 henkeä. == Lähteet == Luokka:Telanganan kaupungit
Nalgonda

Nalgonda (, ) on Intiassa Telanganan osavaltiossa sijaitsevan Nalgondan piirikunnan pääkaupunki. Vuonna 2011 kaupunkialueella asui 153 736 henkeä. == Lähteet == == Aiheesta muualla == Luokka:Telanganan kaupungit
Nellore

Nellore (, ) on Intiassa Andhra Pradeshin osavaltiossa sijaitsevan Sri Potti Sriramulu Nelloren piirikunnan pääkaupunki. Vuonna 2011 kaupunkialueella asui 564 148 henkeä. == Lähteet == == Aiheesta muualla == Luokka:Andhra Pradeshin kaupungit
Kadapa

Kadapa (, ) on Intiassa Andhra Pradeshin osavaltiossa sijaitsevan YSR:n piirikunnan pääkaupunki. Vuonna 2011 kaupunkialueella asui 344 078 henkeä. pienoiskuva|Kadapan rautatieasema. == Lähteet == == Aiheesta muualla == Luokka:Andhra Pradeshin kaupungit
Neverwhere (televisiosarja)

Neverwhere on BBC:n tuottama kuusiosainen televisiosarja, jonka on käsikirjoittanut Neil Gaiman. Vuonna 1996 ensiesitetty sarja sijoittuu ”Alapuoliseen Lontooseen”, Lontoon kaupungin alla kuhisevaan salattuun fantasiamaailmaan. Gaiman ideoi sarjan yhdessä tuottaja Lenny Henryn kanssa ja sen ohjasi Dewi Humphreys. Gaiman sovitti käsikirjoituksensa myös romaaniksi, joka ilmestyi vuonna 1997 ja suomeksi jo seuraavana vuonna nimellä Neverwhere – maanalainen Lontoo. Sarjan päähenkilönä on Lontoon liike-elämässä työskentelevä skotlantilaissyntyinen Richard Mayhew (Gary Bakewell), joka auttaa eräänä iltana kadulta tapaamaansa haavoittunutta tyttöä, Dooria (Laura Fraser), joka kuuluu Alapuolisen Lontoon ylimystösukuun. Seuraavana päivänä Mayhew huomaa entisen elämänsä kadonneen kokonaan – häntä eivät muista sen paremmin työtoverit kuin entinen tyttöystäväkään. Saadakseen aiemman elämänsä takaisin hänen on laskeuduttava Alapuoliseen Lontooseen, jossa Lontoon metron asemien nimillä on erilaisia ja huomattavasti konkreettisempia merkityksiä. Neverwhere sai alkunsa Henryn Gaimanille esittämästä ideasta, jossa fantasiateemainen televisiosarja kertoisi kodittomien lontoolaisten heimoista. Gaiman ei halunnut esittää todellista kodittomuutta ”coolina”, mutta hän kehitti ideaa etäännytetymmäksi todellisuudesta. Siten hän katsoi voivansa käsitellä niin kodittomuutta, mielisairauksia ja juurettomuutta suurkaupungissa kuin kaupunkien vahvuuksiakin fantasiatarinan puitteissa. Muun muassa pienen budjetin ja kiireisen aikataulun vuoksi sarja ei toteutunut sellaisena kuin Gaiman olisi toivonut, ja hän päätti kirjoittaa käsikirjoituksensa pohjalta romaanin ”vastatakseen” televisiosarjan puutteisiin. Televisiosarjan jatkoksi harkittiin toista tuotantokautta, mutta BBC ei taipunut Gaimanin toiveisiin 45 minuutin pituisista jaksoista ja filmille kuvaamisesta. == Näyttelijät == == Lähteet == Luokka:1990-luvun brittiläiset draamasarjat Luokka:BBC:n televisio-ohjelmat
Koripallon miesten SM-sarjakausi 1991–1992

Kausi 1991–1992 oli 52. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Helsingin NMKY. Pantterit voitti hopeaa ja Uudenkaupungin Urheilijat pronssia. Runkosarjan voitti Pantterit. Turun NMKY:n Joe Wright voitti kauden korikuninkuuden. Hän heitti 12 ottelussa vähintään 50 pistettä ja teki sarjan historian yksittäisen ottelun piste- ennätyksen tehtyään 12. helmikuuta 1992 Panttereita vastaan 79 pistettä. == Runkosarja == === Sarjataulukko === O V H P+ P- P Pantterit 18 13 5 1791 1557 26 Helsingin NMKY 18 13 5 1578 1491 26 Torpan Pojat 18 12 6 1640 1544 24 Hongikon Nuorisoseuran Urheilijat 18 12 6 1597 1490 24 Uudenkaupungin Urheilijat 18 10 8 1760 1765 20 Kotkan Työväen Palloilijat 18 9 9 1716 1664 18 Turun NMKY 18 7 11 1758 1781 14 Forssan Koripojat 18 6 12 1451 1617 12 Lahden NMKY 18 5 13 1371 1502 10 Tapiolan Honka 18 3 15 1416 1667 6 == SM-jatkosarja == === Sarjataulukko === O V H P+ P- P Pantterit 32 23 9 3206 2818 46 Helsingin NMKY 32 23 9 2897 2698 46 Hongikon Nuorisoseuran Urheilijat 32 22 10 2988 2660 44 Uudenkaupungin Urheilijat 32 21 11 3247 3182 42 Kotkan Työväen Palloilijat 32 17 15 3017 2976 34 Torpan Pojat 32 17 15 2987 2916 34 Turun NMKY 32 8 24 3214 3498 16 Forssan Koripojat 32 7 25 2604 3030 14 == Pudotuspelit == == SM-karsintasarja == === Sarjataulukko === O V H P+ P- P Lahden NMKY 10 8 2 938 714 16 Tapiolan Honka 10 7 3 861 723 14 Forssan Alku 10 6 4 890 889 12 Kankaantaan Kisa 10 4 6 846 849 8 TP-Basket 10 4 6 886 1063 8 Äänekosken Huima 10 1 9 792 975 2 Urheilutieto 1993 (ISBN 951-8920-18-4) Lahden NMKY ja Tapiolan Honka säilyivät sarjassa. == Palkitut == Palkinto Voittaja Joukkue Vuoden pelaaja Petri Niiranen Helsingin NMKY Vuoden tulokas Jyri Lehtonen Hongikon Nuorisoseuran Urheilijat Vuoden kehittynein pelaaja Tommi Nordberg Helsingin NMKY Paras kuudes pelaaja Mika-Matti Tahvanainen Pantterit Vuoden valmentaja Henrik Dettmann Helsingin NMKY Vuoden erotuomari Jorma Ovaska - == Lähteet == 1991 Luokka:Vuoden 1991 koripallo Luokka:Vuoden 1992 koripallo
Žirjatino

Žirjatino () on kylä ja Žirjatinon piirin keskus Venäjän Brjanskin alueella, maanteitse lähes 55 kilometriä Brjanskista länteen. Vuonna 2010 kylässä asui 2 537 ja koko piirissä 7 442 henkeä. ==Lähteet== ==Aiheesta muualla== *Žirjatinon piirin sivusto (juratino.ru) Luokka:Brjanskin alueen kylät ja taajamat
Arne Eggen

Arne Eggen (28. elokuuta 1881 Trondheim – 26. lokakuuta 1955 Bærum) oli norjalainen säveltäjä ja urkuri. Hänen tunnetuinta tuotantoaan edustavat hänen laulunsa, mutta hän sävelsi myös suurimuotoisia teoksia, kuten oopperat Olav Liljekrans ja Cymbelin, melodraaman Liti Kjersti, oratorion Kong Olav sekä sinfonian. Eggenin kamarimusiikkituotantoon kuuluvat kaksi viulusonaattia ja sarja viululle ja pianolle. Uruille hän sävelsi Ciaconnan. Lisäksi hän teki sovituksia norjalaisista kansanlauluista. Eggen edustaa säveltäjänä samaa kansallisromanttista perinnettä kuin Edvard Grieg ja Johan Svendsen.Arne Eggen – Norsk biografisk leksikon Eggen valmistui vuonna 1902 opettajakoulutuksesta. Musiikkia hän opiskeli Kristianiassa ja Leipzigissa. Urkurina hän työskenteli kirkoissa ja myös konsertoi Norjassa ja Ruotsissa. Eggen oli keskeinen vaikuttaja varhaisessa Norjan säveltäjäliitossa (perustettu 1917). Liitto oli hajoamassa konservatiivisten jäsenten ja nuoremman, radikaalimman siiven välisiin ristiriitoihin, kun Eggen sai vuonna 1928 nimityksen puheenjohtajaksi ja tehtäväkseen liiton yhdistämisen. Hän oli puheenjohtajana vuoteen 1945, jolloin hänet nimitettiin kunniapuheenjohtajaksi. == Lähteet == Luokka:Norjalaiset säveltäjät Luokka:Norjalaiset urkurit Luokka:Oopperasäveltäjät Luokka:Vuonna 1881 syntyneet Luokka:Vuonna 1955 kuolleet
Kornerupiini

Kornerupiini on harvinainen jalokivi, joka on nimetty tanskalaisen geologin Andreas Nicolaus Kornerupin mukaan. Koruissa käytetään kiviä, joissa on kissansilmäilmiö. Tämä mineraali voi olla väritön tai ruskean tai vihreän sävyinen tai vaaleanpunainen. Sillä on lasinkiilto. == Esiintyminen == Kornerupiinia esiintyy metamorfisissa kivissä. Yleisiä löytöpaikkoja ovat soraiset jokien pohjat. Mineraalia on löydetty lähinnä Sri Lankasta, Myanmarista, Madagaskarilta, Etelä-Afrikasta ja Grönlannista. Jonkin verran esiintymiä on löydetty myös Venäjältä ja Suomesta. == Työstäminen == Hionnassa käytettyjä menetelmiä ovat viiste- ja pyöröhionta. == Lähteet == == Aiheesta muualla == * Webmineral: Kornerupine Mineral Data * Mindat: Kornerupine * Handbook of Mineralogy: Kornerupine (pdf) Luokka:Korukivet Luokka:Mineraalit